בוני טיילר

בוני טיילר (באנגלית: Bonnie Tyler; נולדה ב-8 ביוני 1951 בשם גיינור הופקינס) היא זמרת רוק ופופ ולשית הנודעת בקולה הצרוד, המחוספס והייחודי, שמכרה מעל 100 מיליון תקליטים ברחבי העולם. טיילר נולדה כגיינור הופקינס (Gaynor Hopkins) בכפר בשם סקיואן (Skewen) בדרום ויילס, לאב כורה פחם ולאם חובבת אופרה שהנחילה לחמשת ילדיה את אהבתה למוזיקה. טיילר זוכרת בעיקר את מוזיקת המוטאון, ג'ניס ג'ופלין וטינה טרנר כמוזיקה שהשפיעה עליה בתקופה זו. לאחר שעזבה את בית הספר ללא תעודות, החלה הופקינס לעבוד בחנות מכולת. בשנת 1969 בגיל 19 השתתפה בתחרות כישרונות מקומית, ואחרי שהגיעה למקום השני קיבלה השראה להמשיך בקריירה בשירה. בתגובה לפרסומת בעיתון, היא מצאה עבודה כזמרת ליווי בהרכב בשם Bobby Wayne & The Dixies. לאחר שנתיים, הקימה טיילר להקה משלה בשם Imagination, אימצה את Sherene Davies כשם הבמה הראשון שלה, כדי להימנע מלהתבלבל עם זמרת העם הוולשית מרי הופקין, והופיעה עם להקתה בפאבים ומועדונים שונים ברחבי דרום ויילס. בשנת 1973 נישאה טיילר. לאחר כשנתיים התגלתה על ידי האמרגן רוג'ר בל ששכנע אותה להחליף את שם הבמה שלה לבוני טיילר, והיא קיבלה על עצמה את ההצעה. בשנת 1976 החליפה טיילר אמרגן, כותב שירים ומפיק, ומאז החלה הקריירה שלה לנסוק. לאחר שהסינגל שלה "אבודה בצרפת" הגיע לרשימת עשרת הגדולים במצעד המכירות, הוציאה טיילר את אלבומה הראשון "העולם מתחיל הלילה" (The World Starts Tonight). שני שירים נוספים מאלבום זה התברגו גבוה במצעדי ההשמעות, אחד באנגליה והשני בגרמניה. היה זה באותה שנה, 1977, שטיילר גילתה גוש קטן במיתרי הקול שחייב ניתוח. לאחר הניתוח היה אסור עליה להוציא הגה במשך מספר שבועות. טיילר הפרה את הוראת הרופאים, דבר שגרם לצרידות הכרונית המלווה אותה עד היום. בהתחלה חשבה טיילר שזהו מן הסתם הסוף לקריירה הקצרה שלה, אך בכל זאת הוציאה לאור סינגל נוסף בשם "זהו כאב לב" (It's a Heartache) שלהפתעתה הזניק אותה למעמד של כוכבת בינלאומית ודורג במקום ה-3 במצעד הבילבורד הוט 100 שבארצות הברית, וכן הגיע למקומות גבוהים במצעדים בצרפת, גרמניה, אנגליה ואוסטרליה. טיילר הקליטה ארבעה אלבומים הנעים בין הסגנונות פופ וקאנטרי עבור חברת תקליטי RCA לאחר מכן החליפה טיילר חברת תקליטים לקולומביה רקורדס והחליפה כותב ומלחין, כדי להתקרב יותר לסגנון הרוק. אלבומה הבא, "מהיר ממהירות הלילה" (Faster Than the Speed of Night) כלל את הבלדה "ליקוי מלא של הלב" ("Total Eclipse of the Heart") שהפכה ללהיט בינלאומי שהאפיל אף על הצלחתו של "It's a Heartache", להיטה הגדול הקודם. בשנים 1984–1985 המשיכה לקצור הצלחה רבה, כולל זכייה בפרס גראמי על הקול הנשי הטוב ביותר במוזיקת הרוק, ושחרור להיטים נוספים כגון "Holding Out for a Hero" ששימש את הפסקול לסרט פוטלוס (Footloose). האלבום הבא, בשנת 1986, "חלומות כמוסים ואש אסורה" (Secret Dreams and Forbidden Fire), נכשל בארצות הברית ואנגליה אך הצליח בצרפת, שווייץ, דרום אפריקה ועוד. בשנת 1988, הוציאה את "The Best", אשר היה ללהיט. בסוף 1990 החליפה טיילר שוב חברת תקליטים והפעם חתמה עם החברה הגרמנית BMG. בשנת 1991 הוציאה את האלבום Bitterblue שהצליח מאוד בסקנדינביה ובארצות דוברות גרמנית כגרמניה, שווייץ ואוסטריה. עד 1993 הוציאה טיילר את התקליטים Angel Heart בשנת 1992 ששחזר את ההצלחה של אלבומה הקודם, את Silhouette in Red, ואת האוסף The Very Best of Bonnie Tyler. מאז 1993 טיילר הוציאה אלבומים חדשים, והמשיכה להקליט שירים עם זמרים שונים, בעיקר גרסאות כיסוי לשיריה, ביצעה כמה שירים בתוכניות טלוויזיה שונות, זכתה בפרסים רבים ואף ממשיכה להופיע גם היום בהופעות ואירועים. בשנת 2006, טיילר הוציאה לאור את אלבום ההופעה הראשון שלה, Bonnie Tyler Live. היא נבחרה על ידי רשת השידור הבריטית "BBC" לייצג את בריטניה בתחרות אירוויזיון 2013 וסיימה בו במקום ה-19. ב-7 בפברואר 2017 הופיעה בהיכל התרבות בתל אביב. בשנת 2019, יצא אלבומה השבעה עשר, Between the Earth and the Stars. כדי לקדם את האלבום, יצא לסיבוב ההופעות "Between the Earth and the Stars Tour", אך חלק ממנו בוטל בעקבות מגפת הקורונה. בשנת 2021, הוציאה את אלבומה ה-18, The Best Is Yet to Come. 1977: The World Starts Tonight 1978: Natural Force 1979: Diamond Cut 1981: Goodbye to the Island 1983: Faster Than the Speed of Night 1986: Secret Dreams and Forbidden Fire 1988: Hide Your Heart 1991: Bitterblue 1992: Angel Heart 1993: Silhouette in Red 1995: Free Spirit 1998: All in One Voice 2002: Heart Strings 2004: Simply Believe 2005: Wings 2013: Rocks and Honey 2019: Between the Earth and the Stars 2021: The Best Is Yet to Come אתר האינטרנט הרשמי של בוני טיילר בוני טיילר, ברשת החברתית פייסבוק בוני טיילר, ברשת החברתית אקס (טוויטר) בוני טיילר, ברשת החברתית אינסטגרם בוני טיילר, ברשת החברתית טיקטוק בוני טיילר, סרטונים בערוץ היוטיוב בוני טיילר, במסד הנתונים הקולנועיים IMDb (באנגלית) בוני טיילר, במסד הנתונים הקולנועיים KinoPoisk (ברוסית) בוני טיילר, באתר אפל מיוזיק (באנגלית) בוני טיילר, באתר ספוטיפיי בוני טיילר, באתר סאונדקלאוד (באנגלית) בוני טיילר, באתר Last.fm (באנגלית) בוני טיילר, באתר AllMusic (באנגלית) בוני טיילר, באתר MusicBrainz (באנגלית) בוני טיילר, באתר דיזר בוני טיילר, באתר Yandex.Music (ברוסית) בוני טיילר, באתר Discogs (באנגלית) בוני טיילר, באתר Songkick (באנגלית) בוני טיילר, באתר Genius בוני טיילר, באתר SecondHandSongs בוני טיילר, באתר MOOMA (בארכיון האינטרנט) בוני טיילר, באתר בילבורד (באנגלית) בוני טיילר, באתר טיידל (באנגלית) איתמר זהר, בוני טיילר: אייקון הומואי, באתר הארץ, 27 באוקטובר 2009 דוד פלאי, בוני טיילר; להתראות בישראל, מעריב, 13 בדצמבר 1979 איציק יושע, תקליטים חדשים, חדשות, 8 ביוני 1986 סגול 59, עכבר העיר, צילום: ליאור רוטשטיין, בוני טיילר בהופעה: התעלתה בגאון מעל פגעי הזמן, באתר הארץ, 8 בפברואר 2017 עמית קוטלר, בוני טיילר בישראל: דודה בהופעה, באתר ynet, 8 בפברואר 2017 Bonnie Tyler, Bonnie is due to perform in the Czech Republic later this month. A final decision about these events will be made at least 4 days in advance of each show. The concerts will be rescheduled if they do not go ahead as planned. For more information, please see https://vdnpromo.cz/ pic.twitter.com/TFLQ6oBnYF, @BonnieTOfficial, ‏2020T5:19 (באנגלית)